周玉 (明朝將領)

周玉，字廷璧，明朝軍事將領。周賢之子。

 生平 
周玉因父死，超二官為萬全都司都指揮同知，督理屯田。進都指揮使，擔任宣府遊擊將軍。成化九年，會昌侯孫繼宗舉薦其才能，命率所部援延綏，跟從王越襲紅鹽池。后進署都督僉事，還守宣府，并擊退馬營、赤城等入寇。兵部稱宣府諸大帥無功，而周玉卻率所部三千人能追敵出境，請加一秩酬其勞，乃予實授。后擔任宣府副總兵。成化十三年，佩征朔將軍印，鎮宣府，在紅崖破敵，后晋署都督同知。成化十七年，其與參將吳儼、少監崖榮分兵三路出塞，后均被圍攻。守備張澄率兵救援，其死傷過半。詔張錄澄功，治吳儼等罪。周玉先以葛谷堡、赤城頻受掠，之後被彈劾論戰，明憲宗均置之不問。成化十九年，蒙古小王子達延汗進犯大同，擊敗總兵官許寧，并在順聖川大掠，以六千起兵襲擊宣府。周玉親率兩千人先行，然後巡撫秦纮兵繼進，至白腰山擊敗蒙古軍。指揮曹洪邀擊至西陽河，都指揮孫成亦敗蒙古軍于七馬房。當時蒙古乘勝入侵，均悉數被周玉所挫。之後周玉再次設伏兵襲擊入侵獲勝。朱永至大同，復會玉軍擊敗蒙古，周玉進署右都督。余子俊因邊墻，周玉不予幫助，且與秦纮不相能。奏請移鎮甘肅。明孝宗繼位后，實授右都督。弘治七年，病歸后去世。謚武僖《明史》（卷174）：“子玉，字廷璧，當嗣指揮使。以父死事，超二官為萬全都司都指揮同知，督理屯田。進都指揮使，充宣府遊擊將軍。成化九年，會昌侯孫繼宗等奉詔舉將才，玉為首。詔率所部援延綏，從王越襲紅鹽池。進署都督僉事，還守宣府。寇入馬營、赤城，擊敗之。兵部言宣府諸大帥無功，玉所部三千人能追敵出境，請加一秩酬其勞，乃予實授。尋充宣府副總兵。十三年佩征朔將軍印，鎮宣府。破敵紅崖，追奔至水磨灣。進署都督同知。十七年五月，寇復入犯，參將吳儼、少監崖榮追出塞，至赤把都，為所遮，兵分為三，皆被圍。儼、榮走據北山，因甚。守備張澄率兵進，力戰，解二圍。抵北山下，儼、榮已夜遁。澄拔其眾而還，死者過半。澄所部七百人，亦多戰死。詔錄澄功，治儼等罪。玉先以葛谷堡、赤城頻受掠，凡三被論，至是復以節制不嚴見劾。帝皆置不問。十九年，小王子犯大同。敗總兵官許寧。入順聖川大掠，以六千騎寇宣府。玉將二千人前行，巡撫秦纮兵繼進，至白腰山擊敗之。指揮曹洪邀擊至西陽河，都指揮孫成亦敗寇七馬房。時寇乘勝，氣甚銳，竟為玉等所挫，一時稱其功。未幾，寇復入，玉伏兵敗之。朱永至大同，復會玉軍擊敗之鵓鴿峪。進署右都督。余子俊築邊墻，玉不為力，且與纮不相能。子俊惡之，奏與寧夏神英易鎮。久之，復移鎮甘肅。孝宗嗣位，實授右都督。玉督邊墻工峻急，部卒張伏興等以瓦石投之。兵部言，悍卒漸不可長，遂戮伏興，戍其黨。土魯番貢獅子，願獻還哈密成及金印，贖所留使者。玉為之奏，帝命與巡撫王繼經畫。既果來歸，玉等皆受賚。七年，病歸，尋卒。謚武僖。玉初為偏裨，及鎮宣府，甚有名。後蒞甘肅，部下屢失事，又侵屯田。死後事發，子襲職，降二等。”。

 参考文献 

Yu
Category:明朝都督
Category:明朝總兵官
Category:諡武僖